השלב הראשון בהיערכות לקראת ניתוח הרמת חזה הוא כאמור מפגש הייעוץ. במסגרת המפגש מתבצעת בדיקה יסודית ומקצועית של החזה על-מנת לספק המלצה מושכלת האם ההליך הכירורגי אכן יכול לשנות את המראה של השדיים, ואם כן האם כדאי לשלב גם הנחת שתלים או הקטנה של החזה. מפגש הייעוץ מאפשר גם תיאום ציפיות – מרכיב חשוב מאוד בהכנה הרגשית לקראת כל ניתוח פלסטי. הסיבה לכך היא שבמקרים מסוימים יש למטופלת ציפיות לא ריאליות מההליך הכירורגי, ובהתאם גם אם הוא מוכתר בהצלחה ומצליח להקנות לחזה זקיפות קומה מרשימה, היא עצמה חווה עוגמת נפש. ד"ר שבשין שהינו מנתח פלסטי מנוסה ומיומן יוודא שהמטופלת מבינה מה ניתן להשיג באמצעות הניתוח ומה לא, ושהציפיות שלה הן כאלה שניתן לממש. המרכיב הרפואי של ההכנות לקראת ניתוח הרמת החזה כולל בדיקות דם, ובחלק מהמקרים גם צילום חזה, בדיקת א.ק.ג וממוגרפיה – הכל בהתאם למצב הרפואי הספציפי של כל מטופלת. החל משבועיים לפני מועד הניתוח חובה להפסיק לעשן. גם לאחר הניתוח יש להימנע מהרגל מזיק זה למשך תקופת ההחלמה, והסיבה לכך היא שהחומרים שמכילות הסיגריות מקשים מאוד על יכולתו של הגוף להתאושש בעקבות הליכים כירורגיים ולהחלים בצורה נאותה. דגש חשוב אחר לקראת הרמת חזה בניתוח הוא להפסיק ליטול כדורים מדללי דם (קומדין, אספירין ועוד) או תוספי תזונה שיש להם השפעה דומה. צעד זה מבוצע כמובן בהתייעצות עם רופא ותוך תשומת לב קפדנית למצב הפיזי באופן כללי. במועד הניתוח עצמו נדרש צום של 8 שעות, וכמו כן יש לדווח למנתח הפלסטי על כל מחלה, כולל הצטננות קלה, כדי לוודא שאכן ניתן לעבור את ההליך הכירורגי.